André Chénier

In bak 1762 koe Konstantinopolis koblir lize gadikye tiyir dobulik. Artlapiyison va Franca bak 1765, dene Collège de Navarre vayar lize kakever va yon nik noves da va oluikeem di nobar. Uzerason va yon yambik emuden koe rijay ke gadikya, dana espur da tir ellasaxantafa, wetce ezlopik zo kagruper ise va atayap mu savsavafa Ellasa exaksar ( Bucoliques 1785-1787, Elégies 1785-1789 ). Radimi liafa yovara dene ervoeba koe Strasbourg ( 1782-1783 ) is konaka koyara koe Swiza is Italia ( 1787-1791 ), vanpir suteptik ke permaxe koe London lize wetce divblinik pestalewer. Dimlapiyison koe Paris, ta gotura is galbura va nelkoteem ke Nuyafa Tadlemwa do konak nik va La Société de 1789 redur. Va yon gedraf felaf teliz isu aktom kev Jacobin korikeem bam suter. Va stinuca ke Koka bak jiz va Louis XVI gazik ( 1793 ) akler, batdume wetce tubizik zo krupter nume di zo koflintar. Ba 25/07/1794 zo bastakar. 

|style="vertical-align: top;"|

|}

Chénier (André)
Chénier (André)
Chénier (André)